AMA โชว์กำไรไตรมาส 1 พุ่ง 63% แตะ 8 ลบ. รับธุรกิจขนส่งทางเรือโตแกร่ง
AMA โชว์กำไรไตรมาส 1 พุ่ง 63% แตะ 8 ลบ. จากช่วงเดียวกันของปีก่อนมีกำไร 5 ลบ. รับธุรกิจขนส่งทางเรือโตแกร่ง
10 พ.ค. 2564

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 1/64 (สิ้นสุด 31 มี.ค.64) มีกำไรสุทธิ ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากมีกำไรขั้นต้นของการขนส่งสินค้าทางเรือในไตรมาส 1/64 อยู่ที่ 15.84 ล้านบาท เพิ่มขึ้น 13.11 ล้านบาท หรือ 480.50% จากปีก่อนหน้า คิดเป็นอัตรากำไรขั้นต้น 6.63% เพิ่มขึ้นจากปีก่อนหน้าที่ 0.99% โดยอัตรากำไรขั้นต้นที่เพิ่มขึ้น เนื่องจากอัตราการใช้งานกองเรือเฉลี่ย (Fleet Utilization) ที่ดีขึ้น
อีกทั้ง บริษัท เอ เอ็ม เอ โลจิสติกส์ จำกัด (บริษัทย่อย) มีรายได้เพิ่มขึ้น 4.82 ล้านบาท หรือ 2.65% จากช่วงเดียวกันของปีก่อนหน้า จากปริมาณการขนส่งที่เพิ่มขึ้น 14.22%
ขณะที่การขนส่งสินค้าทางรถ ที่บริษัทย่อยมีรายได้เพิ่มขึ้น 4.82 ล้านบาท หรือ 2.65% จากช่วงเดียวกันของปีก่อนหน้า รายได้เพิ่มขึ้นสอดคล้องกับกองรถที่เพิ่มขึ้นจาก 191 คันในไตรมาส 1/63 เป็น 235 คัน ในไตรมาสนี้ และปริมาณการขนส่งน้ำมันรวม 557.36 ล้านลิตร เพิ่มขึ้น 69.40 ล้านลิตร หรือ 14.22% จากปีก่อนหน้า แต่เนื่องจากการปรับใช้ราคาน้ำมันอ้างอิง ที่คิดรายได้จากน้ำมันดีเซล B7 มาเป็นน้ำมันดีเซล B10 ซึ่งมีราคาที่ต่ำกว่า ส่งผลให้รายได้ของบริษัทเพิ่มขึ้นเพียงเล็กน้อยเท่านั้น